OSIYO TARAQQIYOT BANKI IShTIROKIDA “GULISTON, JIZZAX VA QARShI ShAHARLARINING SUV TAʼMINOTI TIZIMINI TAKOMILLAShTIRISh” LOYIHASINI AMALGA OShIRIShNING AYRIM MASALALARI TOʻGʻRISIDA
(resolution, 2021-02-22)

Osiyo taraqqiyot banki ishtirokida “Guliston, Jizzax va Qarshi shaharlarining suv taʼminoti tizimini takomillashtirish” loyihasini samarali va oʻz vaqtida amalga oshirishni taʼminlash, shuningdek uni birgalikda moliyalashtirish boʻyicha majburiyatlarni bajarish maqsadida Vazirlar Mahkamasi qaror qiladi: 1. Osiyo taraqqiyot banki ishtirokida “Guliston, Jizzax va Qarshi shaharlarining suv taʼminoti tizimini takomillashtirish” loyihasini amalga oshirish boʻyicha Muvofiqlashtirish kengashining yangilangan tarkibi ilovaga muvofiq tasdiqlansin. 2. Vazirlar Mahkamasining “Osiyo taraqqiyot banki ishtirokida “Guliston, Jizzax va Qarshi shaharlarining suv taʼminoti tizimini takomillashtirish” loyihasini amalga oshirish chora-tadbirlari toʻgʻrisida” 2002-yil 26-martdagi 98-son qaroriga quyidagi oʻzgartirishlar kiritilsin: a) 4-bandning uchinchi xatboshi va qarorga 2-ilova oʻz kuchini yoʻqotgan deb hisoblansin; b) 7-band quyidagi tahrirda bayon qilinsin: “7. Oʻzbekiston Respublikasi Iqtisodiyot vazirligi va Moliya vazirligi 2006-2007-yillarga investitsiya dasturlarini shakllantirishda Loyihani moliyalashtirishda Oʻzbekiston Respublikasining yetmagan ulushini qoplash uchun markazlashtirilgan kapital qoʻyilmalarning har yilgi umumiy limiti doirasida mablagʻlarni nazarda tutsinlar”. v) 9-band quyidagi tahrirda bayon qilinsin: “9. Oʻzbekiston Respublikasi Hukumati va Osiyo taraqqiyot banki oʻrtasida erishilgan kelishuvga, Oʻzbekiston Respublikasining Soliq va Bojxona kodekslariga muvofiq Loyiha doirasida investitsiya davri mobaynida bevosita yetkazib beruvchilar va pudratchilardan xarid qilinadigan tovarlar (bajariladigan ishlar, xizmatlar) Hukumatning Loyihani amalga oshirishdagi ulushi sifatida soliq toʻlovlari, davlat maqsadli jamgʻarmalariga majburiy ajratmalar va bojxona toʻlovlari (yagona ijtimoiy toʻlov va bojxonada rasmiylashtirish uchun yigʻimlar bundan mustasno) toʻlashdan ozod qilinishi maʼlumot uchun qabul qilinsin. Bunda Loyihani amalga oshirish doirasida pudratchilar 2008-yil 1-yanvargacha boʻlgan davrda buyurtmachi toʻlashi uchun taqdim qilinadigan bajarilgan ishlar hajmiga, istisno tariqasida, qoʻshilgan qiymat soligʻining nul stavkasini qoʻllaydilar. “Oʻzkommunxizmat” agentligi Loyihani amalga oshirishda, shu jumladan Loyiha doirasida qoʻllangan soliq imtiyozlari va afzalliklari hisobiga Hukumat ulushining qatʼiy hisobi yuritilishini taʼminlasin”. 3. Quyidagilar: Vazirlar Mahkamasining “Respublika komissiyalari va kengashlari tarkibini tasdiqlash toʻgʻrisida” 2004-yil 26-iyuldagi 358-son qaroriga 10-ilova; Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash hamda baʼzilariga oʻzgartirishlar kiritish toʻgʻrisida” 2005-yil 22-fevraldagi 73-son qaroriga (Oʻzbekiston Respublikasi QT, 2005-y., 2-son, 13-modda) 2-ilova 36-bandining yettinchi xatboshi; Vazirlar Mahkamasining “Ayrim respublika komissiyalari va kengashlari tarkibiga oʻzgartirishlar kiritish toʻgʻrisida” 2005-yil 7-noyabrdagi 244-son qaroriga 1-ilova 10-bandining oltinchi xatboshi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari N.M. Xanov va V.A. Golishev zimmasiga yuklansin. Izoh. Kengash aʼzolari boshqa ishga oʻtgan taqdirda Kengash tarkibiga ularning oʻrniga yangidan tayinlangan shaxslar kiritiladi.